open-index/open-wikipedia-markdown huggingface dataset:
శాన్ ఫ్రాన్సిస్కో (1936 సినిమా)

**శాన్ ఫ్రాన్సిస్కో** 1936, జూన్ 26న విడుదలైన అమెరికా చలనచిత్రం. వుడీ వాన్ డైక్ దర్శకత్వంలో 1906, ఏప్రిల్ 18న శాన్ ఫ్రాన్సిస్కో నగరంలో వచ్చిన భూకంపం ఆధారంగా రూపొందించబడిన ఈ చిత్రం, ప్రపంచ సినీచరిత్రలో అతిగొప్ప క్లైమాక్స్ గల సినిమాగా పేరొందింది. ఈ చిత్రంలో క్లార్క్ గేబుల్, జీనెట్టే మెక్‌డొనాల్డ్, స్పెన్సర్ ట్రేసీ నటించారు. ఇది 1936లో అత్యధిక వసూళ్ళు చేసిన చిత్రంగా నిలిచింది.

## కథ
చిత్ర కథ 1905, డిసెంబర్ 31 రాత్రి ప్రారంభం అవుతుంది. నార్టన్ చెందిన పారడైజ్ అనే గాంబ్లింగ్ హౌస్ లో మేరీ బ్లెక్ అనే అమ్మాయి గాయనిగా పనిచేస్తుంది. నార్టన్ కు రాజకీయ శత్రువైన జాక్ బర్లీకి మేరి గానం నచ్చి తన కంపెనీలోకి తీసుకుంటాడు. కానీ, కొంతకాలం తరువాత మళ్ళీ నార్టన్ దగ్గరికి వచ్చేస్తుంది. నార్టన్ తనకోసం  ముల్లర్ తో గొడవ పడడం చూసి, బర్లీ కంపెనీకి వస్తుంది. బర్లీ తన పలుకుబడితో నార్టన్ కంపెనీ మూతపడే స్థితికి తీసుకొస్తాడు. అప్పుడు మేరి కాబరే పోటీలో పాల్గొని, పదివేల డాలర్లు తెచ్చి నార్టన్ కు ఇస్తుంది. బర్లీని మేరి వివాహం చేసుకోబోతున్న విషయం తెలిసిన నార్టన్ ఆ డబ్బును తీసుకోడు. అదే సమయంలో (1906, ఏప్రిల్ 18న) భూకంపం వస్తుంది. ఆ భూకంపంలో బర్లీ చనిపోగా, నార్టన్ మేరీలు కలుసుకుంటారు.

## నటవర్గం

* క్లార్క్ గేబుల్
* జీనెట్టే మెక్‌డొనాల్డ్
* స్పెన్సర్ ట్రేసీ
* జాక్ హాల్ట్
* జెస్సీ రాల్ఫ్
* టెడ్ హేలీ
* షిర్లీ రోస్
* మార్గరెట్ ఇర్వింగ్
* హెరోల్డ్ హుబెర్
* ఎడ్గార్ కెన్నెడీ
* అల్ షీన్
* విలియం రికియార్డీ
* కెన్నెత్ హర్లన్
* రోజర్ ఇమ్హోఫ్
* చార్లెస్ జుడెల్స్
* రస్సెల్ సింప్సన్
* బెర్ట్ రోచ్
* వారెన్ బి. హైమర్
* ఫ్రాంక్ మాయో
* కార్ల్ స్టాక్డేల్

## సాంకేతికవర్గం
* దర్శకత్వం: వుడీ వాన్ డైక్, డి.డబ్ల్యూ. గ్రిఫిత్ (టైటిల్స్ లో పేరు లేదు)
* నిర్మాత: జాన్ ఎమెర్సన్, బెర్నార్డ్ హెచ్. హైమన్
* రచన: రాబర్ట్ ఈ. హాప్కిన్స్, అనితా లూస్
* సంగీతం: వాల్టర్ జుర్మన్, బ్రోనిస్లా కపూర్, ఎడ్వర్డ్ వార్డ్
* ఛాయాగ్రహణం: ఒలివర్ టి. మార్ష్
* కూర్పు: టామ్ హెల్డ్
* నిర్మాణ సంస్థ, పంపిణీదారు: మెట్రో-గోల్డ్విన్-మేయర్

## చిత్ర విశేషాలు
ఈ చిత్రంలో 1906, ఏప్రిల్ 18న శాన్ ఫ్రాన్సిస్కో నగరంలో వచ్చిన భూకంపంను చిత్ర క్లైమాక్స్ గా తీయబడింది. దాదాపు 20 నిముషాలపాటు ఉండే ఈ క్లైమాక్స్ చలనచిత్రరంగంలో గొప్ప క్లైమాక్స్ గా విమర్శకులచే గుర్తించబడింది. భూకంపం వల్ల నగరంలోని భవనాలు కూలిపోవడం, భూమి రెండుగా చీలడం వంటి దృశ్యాలు నిజ భూకంపాన్ని తలపిస్తాయి.

## అవార్డులు
ఈ చిత్రానికి శబ్ధగ్రహణం అందించిన డౌగ్లస్ షియరర్ ఆస్కార్ అవార్డును అందుకున్నాడు. మరో ఐదు విభాగాల్లో నామినేట్ చేయబడింది.

## మూలాలు

## ఇతర లంకెలు

* 
* ''శాన్ ఫ్రాన్సిస్కో'' at Jeanette MacDonald and Nelson Eddy: A Tribute
* శాన్ ఫ్రాన్సిస్కో at Virtual History
* San Francisco showing at the Regal Stonehouse Glos 1937
* శాన్ ఫ్రాన్సిస్కో కథా సారాంశం at Turner Classic Movies Archives Database

## ఆధార గ్రంథాలు
*
* 
* 

వర్గం:ఆంగ్ల భాషా సినిమాలు
వర్గం:హాలీవుడ్ సినిమాలు
వర్గం:అమెరికన్ సినిమాలు
మిస్టర్ డీడ్స్ గోస్ టు టౌన్ (1936 సినిమా)

**మిస్టర్ డీడ్స్ గోస్ టు టౌన్** 1936లో విడుదలైన అమెరికా రొమాంటిక్ కామెడీ సినిమా. ఫ్రాంక్ కాప్రా దర్శకత్వం వహించిన ఈ చిత్రంలో గ్యారీ కూపర్, జీన్ ఆర్థర్ నటించారు.

## కథానేపథ్యం
1935లో ది అమెరికన్ మాగజైన్ కోసం క్లారెన్స్ బుడింగ్టన్ కెలండ్ రాసిన ఒపెరా హాట్ కథ ఆధారంగా ఈ చిత్రం రూపొందించబడింది.

## నటవర్గం

* గ్యారీ కూపర్ (లాంగ్ ఫెలో డీడ్స్)
* జీన్ ఆర్థర్ (లూయిస్ "బేబ్" బెన్నెట్/మేరీ డాసన్)
* జార్జ్ బాన్‌క్రాఫ్ట్ (మాక్‌వేడ్)
* లియోనెల్ స్టాండర్ (కార్నెలియస్ కాబ్)
* డగ్లస్ డంబ్రిల్లే (జాన్ సెడర్)
* రేమండ్ వాల్బర్న్ (వాల్టర్, బట్లర్)
* హెచ్. బి. వార్నర్ (జడ్జి మే)
* రూత్ డోన్నెల్లీ (మాబెల్ డాసన్)
* వాల్టర్ కాట్లెట్ (మోరో, కవి)
* జాన్ వ్రే (తీరని రైతు)
* మార్గరెట్ సెడాన్ (జేన్)
* మార్గరెట్ మెక్‌వేడ్ (అమీ)
* గుస్తావ్ వాన్ సెఫెర్టిట్జ్ (డాక్టర్ ఎమిలే వాన్ హాలర్)
* ఎమ్మా డన్ (శ్రీమతి మెరెడిత్, డీడ్స్ హౌస్ కీపర్)
* చార్లెస్ లేన్ (హాలర్, క్రూక్ లాయర్)
* జేమ్సన్ థామస్ (మిస్టర్ సెంపెల్)
* మాయో మెతోట్ (శ్రీమతి సెంపెల్)
* గ్లాడెన్ జేమ్స్ (కోర్ట్ క్లర్క్)
* పాల్ హర్స్ట్ (1వ డిప్యూటీ)
* వారెన్ హైమర్ (బాడీగార్డ్)

## సాంకేతికవర్గం
* నిర్మాత, దర్శకత్వం: ఫ్రాంక్ కాప్రా
* స్క్రీన్ ప్లే: రాబర్ట్ రిస్కిన్
* ఆధారం: క్లారెన్స్ బుడింగ్టన్ కెలండ్ రాసిన ఒపెరా హాట్ కథ
* సంగీతం: హోవార్డ్ జాక్సన్
* ఛాయాగ్రహణం: జోసెఫ్ వాకర్
* కూర్పు: జీన్ హావ్లిక్
* నిర్మాణ సంస్థ: కొలంబియా పిక్చర్స్ కార్పొరేషన్, కాలిఫోర్నియా, లిమిటెడ్.
* పంపిణీదారు: కొలంబియా పిక్చర్స్ కార్పొరేషన్

## అవార్డులు

## చిత్ర విశేషాలు
# ఈ చిత్రంలోని ఒక సన్నివేశం డూడ్లర్‌ గురించి చెడుగా న్యాయమూర్తి వివరిస్తారు. ఆ చిత్రంలో డూడ్లర్‌ అయిన సాక్షి మూగ. ఆ సాక్షిని తోసిపుచ్చుతూ... డూడ్లర్లు ఆలోచిస్తూ... ఇడియాటిక్‌ చిత్రాల్ని గీస్తారని, వారు అవివేకులని లాయర్‌ వాదిస్తారు. అందుకు భిన్నంగా ఆ సాక్షి తాను చూసిన దృశ్యాల్ని గీసి న్యాయస్థానంలో పెడతాడు. ఆ చిత్రాన్ని డైరెక్టర్‌ కాలిఫోర్నియాకు చెందిన ఒక డూడ్లర్‌ చేత గీయించడం విశేషం.
# ఈ చిత్ర కథ ఆధారంగా 1964లో ఆదుర్తి సుబ్బారావు దర్శకత్వంలో ఎన్టీఆర్ కథానాయకునిగా దాగుడుమూతలు సినిమా రూపొందింది.

## మూలాలు

## ఇతర లంకెలు

* 
* 
* ''Mr. Deeds Goes to Town'' at Virtual History
* Six Screen Plays by Robert Riskin, Edited and Introduced by Pat McGilligan, Berkeley:  University of California Press,  c1997 1997 - Free Online - UC Press E-Books Collection
**Streaming audio**
* ''మిస్టర్ డీడ్స్ గోస్ టు టౌన్'' at లక్స్ రేడియో థియేటర్: February 1, 1937
* ''మిస్టర్ డీడ్స్ గోస్ టు టౌన్'' at ది కాంపుబెల్ ప్లేహౌజ్: February 11, 1940

## ఆధార గ్రంథాలు
*
2019 పుల్వామా దాడి

2019 ఫిబ్రవరి 14న జమ్ము శ్రీనగర్ జాతీయ రహదారిలో భారతీయ సైనికులను తీసుకువెళ్తున్న వాహనాల కాన్వాయ్ మీద లేథిపురా (అవంతిపురా సమీపంలో) కారుతో ఆత్మాహుతి బాంబు దాడి జరిగింది. ఈ దాడి కారణంగా 40 మంది సెంట్రల్ రిజర్వ్ పోలీస్ ఫోర్స్ (సీఆర్పీఎఫ్) సైనికులు, ఒక ఉగ్రవాది మరణించారు. పాకిస్తాన్ లో నెలకొని కార్యకలాపాలు సాగిస్తున్న ఇస్లామిక్ ఉగ్రవాద సంస్థ జైష్-ఎ-మహమ్మద్ ఈ దాడికి బాధ్యత ఉన్నట్టుగా ప్రకటించుకుంది. దాడిచేసినది కాశ్మీరీ అయిన ఆదిల్ అహ్మద్ దార్ అని గుర్తించారు.

## నోట్స్


## మూలాలు

వర్గం:కాశ్మీర్ సమస్య
పుల్వామా
దేవరుప్పుల మండలం (జనగామ జిల్లా)

**దేవరుప్పుల మండలం**, తెలంగాణ రాష్ట్రం, జనగామ జిల్లా లోని మండలం. ఈ మండలం జనగామ రెవెన్యూ డివిజన్ పరిధిలోకి వస్తుంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం జనగాం రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది. ఈ మండలం పరిధిలో 13 గ్రామాలు కలవు. మండల కేంద్రం దేవరుప్పల 

## మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం

2011 భారత జనగణన గణాంకాల ప్రకారం మొత్తం మండల జనాభా - 42,411, పురుషులు 21,256, స్త్రీలు 21,155.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 184 చ.కి.మీ. కాగా, జనాభా 42,411. జనాభాలో పురుషులు 21,256 కాగా, స్త్రీల సంఖ్య 21,155. మండలంలో 10,400 గృహాలున్నాయి.

## మండలంలోని గ్రామాలు

### రెవెన్యూ గ్రామాలు
# రాంరాజ్‌పల్లి
# నీర్మాల
# సింగరాజ్‌పల్లి
# మదూర్‌కలాన్
# మదూర్‌ఖుర్ద్
# చౌడూర్
# కోల్కొండ
# మాదాపురం
# ధరమాపూర్
# కడవెండి
# దేవరుప్పుల
# గొల్లపల్లి
# మన్‌పహాడ్

## శివారు గ్రామాలు
* సీతారాంపురం

## మూలాలు

## బయటి లింకులు
అశ్వతి పిళ్ళై

**అశ్వతి వినోద్ పిళ్ళై** (జననం:2000 జులై 14) స్వీడిష్ బాడ్మింటన్ క్రీడాకారిణి. ఈమె తమిళనాడులోని కన్యాకుమారి జిల్లాలో పుట్టింది. తరువాత వీరి కుటుంబం స్వీడన్ దేశంలో స్థిరపడ్డారు. స్వీడన్ లో కోచ్ రియో విలియంటో, ఆండర్స్ క్రిస్టియన్స్సెన్ చేత శిక్షణ పొందినది. భారతదేశం సందర్శించిన ప్రతి సంవత్సరం, ప్రకాష్ పదుకోన్ అకాడమీ లో నెల పాటు శిక్షణ తీసుకునేది.  ఈమె ఐరోపా లో చాలా జాతీయ, అంతర్జాతీయ ఆటల పోటీలలో పాల్గొన్నారు. స్వీడన్ లోని యూత్ ఒలింపిక్ గేమ్స్ ఆడిన మొదటి భారతీయ క్రీడారకారిణి. 2018 సమ్మర్ యూత్ ఒలింపిక్స్ లో బాడ్మింటన్ ఆటల పోటీలో స్వర్ణ పథకం సాధించింది.

## తొలినాళ్ళ, వ్యక్తిగత జీవితం
పిళ్ళై తల్లి గాయత్రి, తండ్రి వినోద్ పిళ్ళై. ఈమె తమిళనాడు లోని తకలే దెగ్గరలోని గ్రామంలో జన్మించారు.  నాలుగవ తరగతి వరకు బెంగళూరులోని నేషనల్ పబ్లిక్ స్కూల్ లో చదివారు. వారి తండ్రి బాడ్మింటన్ ఆడటం చూసి ఈ ఆట మీద ఆసక్తి పెంచుకున్నారు.  2009 లో పిళ్ళై వాళ్ళ తండ్రి ఉద్యోగం వలన కుటుంబం అంతా స్వీడన్లో స్థిరబడ్డారు. స్వీడన్ లో ఇంటెర్నేషనెల్లా ఏంగ్లేస్కా స్కోలన్ లో చదువుకున్నారు.  12వ తరగతిలో గణిత శాస్త్రం, జీవన శాస్త్రం చదివారు.  క్రీడాకారులలో కారోలిన్ మారిన్, నటులలో దీపికా పదుకోని ఇష్టపడుతారు. 

## మూలాలు
ములుగు మండలం (ములుగు జిల్లా)

**ములుగు మండలం,** తెలంగాణ రాష్ట్రం, ములుగు జిల్లాకు చెందిన మండలం.

ఇది సమీప పట్టణమైన వరంగల్ నుండి 49 కి. మీ. దూరంలో ఉంది. 2016 పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో చేసిన మరో పునర్వ్యవస్థీకరణలో ములుగు జిల్లాలో భాగమైంది. ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 19   రెవెన్యూ గ్రామాలు ఉన్నాయి. అందులో రెండు నిర్జన గ్రామాలు.ఈ మండల ప్రధాన పరిపాలనా కేంద్రం ములుగు

## జిల్లా మార్పులు
thumb|2016 పునర్వ్యవస్థీకరణకు ముందు అవిభక్త వరంగల్​ జిల్లా పటంలో మండల స్థానం
తెలంగాణ రాష్ట్రం ఏర్పడ్డాక, ఈ మండలం రెండు సార్లు జిల్లాలు మారింది.

### వరంగల్ జిల్లా నుండి జయశంకర్ జిల్లాకు

లోగడ ములుగు గ్రామం/ మండలం, వరంగల్, ములుగు రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు,మండలాల ఏర్పాటులో భాగంగా (ములుగు) మండలాన్ని (1+17) పద్దెనిమిది గ్రామాలుతో కొత్తగా ఏర్పడిన జయశంకర్ భూపాలపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..

### జయశంకర్ జిల్లా నుండి ములుగు జిల్లాకు

2019 ఫిబ్రవరి 16 న ప్రభుత్వం ములుగు జిల్లాను ఏర్పాటు చేసింది.మరో 9 మండలాలతో పాటు ములుగు మండలాన్ని కూడా కొత్త జిల్లాలోకి చేర్చారు.

## గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 362 చ.కి.మీ. కాగా, జనాభా 61,741. జనాభాలో పురుషులు 31,197 కాగా, స్త్రీల సంఖ్య 30,544. మండలంలో 16,136 గృహాలున్నాయి.

## మండలంలోని గ్రామాలు

### రెవెన్యూ గ్రామాలు
 
# బండారుపల్లి
# ఇంచర్ల
# కసిందేవిపేట్
# ములుగు
# మదనపల్లి
# జాకారం
# అబ్బాపురం
# జగ్గన్నపేట్
# పాతేపల్లి
# పొట్లాపూర్
# కొత్తూర్
# కన్నాయిగూడెం
# పెగడపల్లి
# సర్వాపురం
# అంకన్నగూడెం

గమనిక:నిర్జన గ్రామాలు రెండు పరిగణనలోకి తీసుకోలేదు.

## శాసనసభ నియోజకవర్గం

* పూర్తి వ్యాసం ములుగు శాసనసభ నియోజకవర్గంలో చూడండి.

## మూలాలు


## వెలుపలి లంకెలు
వెంకటాపూర్ మండలం

**వెంకటాపూర్ మండలం,** తెలంగాణ రాష్ట్రం, ములుగు జిల్లాకు చెందిన మండలం.

గతంలో ఇది జయశంకర్ భూపాలపల్లి జిల్లాలో భాగంగా ఉండేది.ఇది సమీప పట్టణమైన వరంగల్ నుండి 60 కి. మీ. దూరంలో ఉంది. 2016 పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో చేసిన మరో పునర్వ్యవస్థీకరణలో ములుగు జిల్లాలో భాగమైంది. ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 10  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.ఈ మండల ప్రధాన పరిపాలనా కేంద్రం, వెంకటాపూర్.

## మండల గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్​ జిల్లా పటంలో మండల స్థానం
2011 భారత జనగణన గణాంకాల ప్రకారం - మొత్తం 38,959 - పురుషులు 19,476 - స్త్రీలు 19,483.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 370 చ.కి.మీ. కాగా, జనాభా 33,159. జనాభాలో పురుషులు 16,550 కాగా, స్త్రీల సంఖ్య 16,609. మండలంలో 9,055 గృహాలున్నాయి.

### వరంగల్ జిల్లా నుండి జయశంకర్ జిల్లాకు
లోగడ వెంకటాపూర్ గ్రామం/ మండలం, వరంగల్ జిల్లా, ములుగు రెవెన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వెంకటాపూర్ మండలాన్ని (1+9) పది గ్రామాలుతో కొత్తగా ఏర్పడిన జయశంకర్ (భూపాలపల్లి) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..

### జయశంకర్ జిల్లా నుండి ములుగు జిల్లాకు
2019 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు వెంకటాపూర్ మండలాన్ని కూడా కొత్త జిల్లాలోకి చేర్చారు.

## మండలంలో ప్రముఖులు
మండలంలోని ప్రముఖులు ప్రముఖ ఆర్టిస్టు రెడ్డిరాజు సునీల్ వెంకటాపూర్ మండలంలో జన్మించారు. రాష్ట్రానికి ఎనలేని కీర్తి ప్రతిష్ఠలు తెచ్చారు. ఎందరో స్నేహితులకు రూ.3 వడ్డీకే రుణాలు ఇస్తూ ఇతోధికంగా సాయపడుతున్నారు.

## మండలంలోని రెవెన్యూ గ్రామాలు

# అడవిరంగాపూర్
# తిమ్మాపూర్
# లక్ష్మీదేవిపేట
# రామనాథపల్లి
# నల్లగుంట
# రామానుజపురం
# నరసాపురం
# పాలంపేట
#వెంకటాపూర్

గమనిక:నిర్జన గ్రామం ఒకటి పరిగణనలోకి తీసుకోలేదు

## మూలాలు


## వెలుపలి లంకెలు
టాక్సీవాలా

**టాక్సీవాలా** 2018 లో రాహుల్ సాంకృత్యాయన్ దర్శకత్వంలో విడుదలైన తెలుగు చిత్రం. యూవీ క్రియేషన్స్‌, జీఏ2 పిక్చర్స్‌ సంయుక్తంగా ఈ సినిమాను నిర్మించాయి. ఇందులో విజయ్ దేవరకొండ, ప్రియాంక జ‌వాల్క‌ర్, మాళవిక నాయర్ ప్రధాన పాత్రలు పోషించారు. మధునందన్, షిజు, రవివర్మ, యమున, ఉత్తేజ్ సహాయ పాత్రల్లో నటించారు. జేక్స్‌ బిజోయ్‌ సంగీతం అందించాడు.

## తారాగణం
* శివగా విజయ్ దేవరకొండ
* శిశిర గా మాళవిక నాయర్
* అనూషగా ప్రియాంక జ‌వాల్క‌ర్
* శివ స్నేహితుడు బాబాయ్ గా మధునందన్
* శివ స్నేహితుడు హాలీవుడ్ గా విష్ణు ఓయ్
* శిశిర సవతి తండ్రి రఘురాంగా షిజు
* ప్రొఫసర్ గా రవివర్మ
* శిశిర తల్లిగా యమున
* డాక్టర్ గా ఉత్తేజ్
* ఫకీరు/సెక్యూరిటీ గార్డుగా చమ్మక్ చంద్ర
* శివ అన్నగా రవిప్రకాష్
* శివ వదినగా కల్యాణి
* డాక్టరుగా కిరీటి దామరాజు

## పాటల జాబితా
* మాటే వినదుగా, రచన: కృష్ణకాంత్ , గానం. సిద్ శ్రీరామ్
*క్రేజీ కారు , రచన: కృష్ణకాంత్ , గానం. రేవంత్
*నీవే నీవే , రచన: కృష్ణకాంత్, గానం. శ్రేయా ఘోషల్
*లేడీస్ అండ్ జెంటిల్మెన్ , రచన: కృష్ణకాంత్,గానం. వేదాల హేమ చంద్ర 

## సాంకేతికవర్గం
*దర్శకుడు - రాహుల్‌ సాంకృత్యన్‌ 
*సంగీతం -జేక్స్‌ బిజోయ్‌

## మూలాలు
గోవిందరావుపేట

**గోవిందరావుపేట,** ములుగు జిల్లా, గోవిందరావుపేట మండలం లోని రెవెన్యూయేతర గ్రామం, గోవిందరావుపేట మండలం ప్రధాన కార్యాలయ కేంద్రం .ఇది గ్రామ పంచాయితీ హోదా కలిగిన గ్రామం.ఇది గోవిందరావుపేట మండలం లోని రంగాపూర్ రెవెన్యూ గ్రామానికి శివారు గ్రామం,

## మూలాలు

## వెలుపలి లింకులు

వర్గం:రెవెన్యూ గ్రామాలు కాని మండల కేంద్రాలు
నర్మెట్ట మండలం (జనగామ జిల్లా)

**నర్మెట్ట మండలం,** తెలంగాణ రాష్ట్రం, జనగామ జిల్లా లోని మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం జనగాం రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 8 రెవెన్యూ గ్రామాలు ఉన్నాయి. మండల కేంద్రం నర్మెట్ట.

## గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మొత్తం మండల జనాభా 42,374, పురుషులు 21,083,స్త్రీలు 21,291- అక్షరాస్యత మొత్తం 49.84%,- పురుషులు 62.26%,స్త్రీలు 37,26%.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 123 చ.కి.మీ. కాగా, జనాభా 23,773. జనాభాలో పురుషులు 11,706 కాగా, స్త్రీల సంఖ్య 12,067. మండలంలో 5,746 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
# నర్మెట్ట
# అమ్మాపూర్
#వెల్దండ
# బొమ్మకూర్
# హన్మంత్‌పూర్
# మలక్‌పేట్
# మచ్చుపహాడ్
# గండిరామారం
## మూలాలు

## బయటి లింకులు
తరిగొప్పుల మండలం (జనగామ జిల్లా)

**తరిగొప్పుల మండలం**, తెలంగాణ రాష్ట్రం, జనగామ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం వరంగల్ జిల్లాలో ఉండేది. ప్రస్తుతం ఈ మండలం జనగాం రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలం జనగామ రెవెన్యూ డివిజన్ పరిధిలోకి వస్తుంది. ఇందులో 8 గ్రామాలున్నాయి. మండల కేంద్రం తరిగొప్పుల.

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 86 చ.కి.మీ. కాగా, జనాభా 18,601. జనాభాలో పురుషులు 9,377 కాగా, స్త్రీల సంఖ్య 9,224. మండలంలో 4,489 గృహాలున్నాయి.

## 2016 లో ఏర్పడిన మండలం
లోగడ తరిగొప్పుల గ్రామం వరంగల్ జిల్లా, వరంగల్ రెవెన్యూ డివిజను పరిధిలోని నెర్మెట్ట మండలానికి చెందింది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా తరిగొప్పుల మండలాన్ని (1+07)  ఎనిమిది గ్రామాలుతో కొత్తగా ఏర్పడిన జనగామ జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ తెలంగాణ ప్రభుత్వం ఉత్తర్వు జారీచేసింది.

## మండలం లోని గ్రామాలు

### రెవెన్యూ గ్రామాలు
# తరిగొప్పుల
# అంకుశాపురం
# అక్కిరాజుపల్లి
# అబ్దుల్‌నగరం
# నరసాపూర్
#పోతారం
# బొంతగట్టునాగారం
# సోలిపురం
## మూలాలు

## బయటి లింకులు

వర్గం:2016 లో ఏర్పాటైన తెలంగాణ మండలాలు
వెంకటాపురం మండలం

**వెంకటాపురం మండలం,** తెలంగాణ రాష్ట్రం, ములుగు జిల్లాకు చెందిన మండలం. 2018 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు వెంకటాపురం మండలాన్ని కూడా కొత్త జిల్లాలోకి చేర్చారు. ఇది సమీప పట్టణమైన మణుగూరు నుండి 71 కి. మీ. దూరంలో ఉంది. 2016 పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో చేసిన మరో పునర్వ్యవస్థీకరణలో ములుగు జిల్లాలో భాగమైంది. ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు ఇది భద్రాచలం, ములుగు డివిజనులో ఉండేది. ఈ మండలంలో  72  రెవెన్యూ గ్రామాలు ఉన్నాయి. అందులో 27 నిర్జన గ్రామాలు. ఈ మండల ప్రధాన పరిపాలనా కేంద్రం, వెంకటాపురం.

## చరిత్ర
దీనిని నూగూరు వెంకటాపురం అని కూడా పిలుస్తారు. గతంలో వెంకటాపురం ఆంధ్రప్రదేశ్‌లోని తూర్పుగోదావరి జిల్లా నూగూరు తహసీల్ లేదా తాలూకాలో ఉండేది.

## గణాంకాలు
2011 భారత జనగణన గణాంకాల ప్రకారం మండల జనాభా - మొత్తం 31,765 - పురుషులు 15,384 - స్త్రీలు 16,381

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 589 చ.కి.మీ. కాగా, జనాభా 31,765. జనాభాలో పురుషులు 15,384 కాగా, స్త్రీల సంఖ్య 16,381. మండలంలో 8,798 గృహాలున్నాయి.

## ఖమ్మం జిల్లా నుండి జయశంకర్ జిల్లాలో విలీనం
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం
గతంలో వెంకటాపురం మండలం, ఖమ్మం జిల్లా, భద్రాచలం రెవెన్యూ డివిజను పరిధిలో ఉండేది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా తెలంగాణా ప్రభుత్వం 2016 లో నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కొత్తగా ఏర్పాటైన జయశంకర్ భూపాలపల్లి జిల్లా, ములుగు రెవెన్యూ డివిజను పరిధిలో వెంకటాపురం మండలాన్ని 72 గ్రామాలుతో చేర్చుతూ ది.1.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## జయశంకర జిల్లా నుండి ములుగు జిల్లాలో విలీనం
తిరిగి ఈ మండలం జయశంకర్ జిల్లాలోని ములుగు రెవెన్యూ డివిజన్‌ను విడదీసి, మొత్తం 9 మండలాలతో 2019 ఫిబ్రవరి 16న కొత్తగా ఏర్పడిన ములుగు జిల్లా, ములుగు రెవెన్యూ డివిజను పరిధిలో చేరింది.

## మండలం లోని గ్రామాలు

### రెవెన్యూ గ్రామాలు
 
# వాడగూడెం (జి)
# కొండాపురం (జెడ్)
# వాడగూడెం (జెడ్)
# కే.కొండాపురం (జెడ్)
# సుడిబాక (జి)
# సూరవీడు (జెడ్)
# మరికల (జెడ్)
# వెంకటాపురం (జి)
# వెంకటాపురం (జెడ్)
# సూరవీడు (జి)
# పాలెం (జి)
# ఉప్పేడు వీరపురం (జెడ్)
# ఎధిర (జి)
# ఉప్పేడు (జెడ్)
# బండగూడెం (జి)
# కోయబెస్తగూడెం (జి)
# ఒంటిచింతలగూడెం (జి)
# బర్లగూడెం (జెడ్)
# పాలెం (జెడ్)
# చిర్తపల్లి (జెడ్)
# వీరభద్రారం (జెడ్)
# రామవరం (జెడ్)
# బర్లగూడెం (జి)
# రామవరం (జి)
# అంకన్నగూడెం (జెడ్)
# చినగంగారం (జి)
# పూజారిగూడెం (జెడ్)
# మహితాపురం (జెడ్)
# మొర్రం వానిగూడెం (జి)
# ఇప్పగూడెం (జెడ్)
# పామునూరు
# అలుబాక (జెడ్)
# రాచపల్లి (జి)
# అలుబాక (జి)
# జెల్ల (జి)
# మల్లపురం (జి)
# ఇప్పాపురం (జి)
# దొలి (జి)
# నూగూరు (జెడ్)
# కలిపాక (జి)
# తడపల (జి)
# నూగూరు (జి)
# బోదపురం (జి)
# చలమల (జి)
# చిర్తపల్లి (జి)

గమనిక:నిర్జన గ్రామాలు 27 పరిగణనలోకి తీసుకొనబడలేదు

## చూడదగ్గ ప్రదేశాలు
ఈ మండలంలోని కోయస్ అనే చిన్న గ్రామమైన మంగవాయిగూడెంలో ఒంటిమామిడి లొద్ది జలపాతం ఉంది.

## మూలాలు


## వెలుపలి లంకెలు
గాంగ భట్టు

గాంగ భట్టు కాశీలో నివసిస్తున్న పండితుడు. అసలు పేరు విశ్వేశ్వర భట్టు.మరాఠా రాజు,ఛత్రపతి శివాజీ పట్టాభిషేకతకు నాయకత్వం వహించడానికి   17 వ శతాబ్దపు వారణాసికి చెందిన భట్టు పండితుడుగా పిలవబడే  గాంగ భట్టు శివాజీ కీ పట్టాభిషేకం చేసాడు.

## ఛత్రపతి శివాజీ పట్టాభిషేకం
ఛత్రపతి శివాజీ క్షత్రియుడా కాదా అనే సంశయం ప్రజల్లో ప్రబలియున్న తరుణంలో,గాంగ భట్టు శివాజీ క్షత్రియుడే అని నిరూపించి, రాజగురువై శివాజీని రాజ్యసింహాసనంపై కూర్చుండబెట్టి పట్టాభిషేకం చేసాడు.భట్టు కుటుంబానికి చెందినవారు  విశ్వామిత్ర వంశానికి చెందిన  వారే అని ప్రశంసలు అందుకున్నారు.

## మూలాలు

వర్గం:మహారాష్ట్ర
వర్గం:మరాఠా సామ్రాజ్యం
వర్గం:మరాఠీ వ్యక్తులు
వర్గం:మరాఠీ
వే అవుట్ వెస్ట్ (1937 సినిమా)

**వే అవుట్ వెస్ట్** 1937, ఏప్రిల్ 16న విడుదలైన అమెరికా హాస్య చలనచిత్రం. జేమ్స్ డబ్ల్యూ. హార్న్ దర్శకత్వం వహించిన ఈ చిత్రంలో స్టాన్ లారెల్, ఆలివర్ హర్డీ నటించారు.

## కథా నేపథ్యం
బంగారు గనికి సంబంధించిన హక్కు పత్రాలను అసలైన వారసురాలికి అందజేసే ప్రయత్నంలో లారెల్, హార్డీలు చేసిన హాస్యం నేపథ్యంలో ఈ సినిమా చిత్రీకరించబడింది.

## నటవర్గం

* స్టాన్ లారెల్
* ఆలివర్ హర్డీ
* షారన్ లిన్
* జేమ్స్ ఫిన్లేసన్
* రోసినా లారెన్స్
* స్టాన్లీ ఫీల్డ్స్
* వివియన్ ఓక్లాండ్
* ది అవలోన్ బాయ్స్
* దినాహ్
* హ్యారీ బెర్నార్డ్
* ఫ్లోరా ఫించ్
* మేరీ గోర్డాన్
* జాక్ హిల్
* సామ్ లుఫ్కిన్
* ఫ్రెడ్ టూన్స్
* మే వాలెస్
* జేమ్స్ సి. మోర్టన్

## సాంకేతికవర్గం
* దర్శకత్వం: జేమ్స్ డబ్ల్యూ. హార్న్
* నిర్మాత: స్టాన్ లారెల్, హాల్ రోచ్
* రచన: స్టాన్ లారెల్, జేమ్స్ డబ్ల్యూ. హార్న్, ఆర్థర్ వి. జోన్స్
* స్క్రీన్ ప్లే: చార్లీ రోజర్స్, ఫెలిక్స్ అడ్లెర్, జేమ్స్ పారోట్
* కథ: జాక్ జెవ్నే, చార్లీ రోజర్స్
* సంగీతం: మార్విన్ హాట్లీ
* ఛాయాగ్రహణం: ఆర్ట్ లాయిడ్, వాల్టర్ లుండిన్
* కూర్పు: బెర్ట్ జోర్డాన్
* నిర్మాణ సంస్థ: హాల్ రోచ్ స్టూడియోస్
* పంపిణీదారు: మెట్రో-గోల్డ్విన్-మేయర్

## మూలాలు

## ఇతర లంకెలు
* 
* ''వే అవుట్ వెస్ట్''

## ఆధార గ్రంథాలు
*

వర్గం:ఆంగ్ల భాషా సినిమాలు
వర్గం:హాలీవుడ్ సినిమాలు
వర్గం:హాస్య భరితమైన సినిమాలు
వర్గం:అమెరికన్ సినిమాలు
మోడరన్ టైమ్స్ (1936 సినిమా)

**మోడరన్ టైమ్స్** 1936, ఫిబ్రవరి 5న విడుదలైన అమెరికా హాస్య చలనచిత్రం. చార్లీ చాప్లిన్ దర్శకత్వంలో వచ్చిన ఈ చిత్రం ప్రపంచ సినీచరిత్రలో మూకీచిత్రాలకు వీడ్కోలు పలికిన చిత్రంగా నిలిచింది. ఇందులో చార్లీ చాప్లిన్, పైలెట్ట గొడ్దార్డ్, హెన్రీ బెర్గ్మాన్, టినీ శాండ్ఫోర్డ్, చెస్టర్ కాంక్లిన్ తదితరులు నటించారు.

## కథా నేపథ్యం
కర్మాగారాల్లో కార్మికులను ఎలా పనిచేయించుకుంటారో చూయించిన చిత్రం ఇది. మనిషి జీవితంలో ఆహారం, డబ్బు, ప్రేమ చాలా ముఖ్యమని, వాటికోసం ఆ మనిషి పడే తపనను సినిమాలో వ్యంగ్యంగా చూపించబడింది.
యాంత్రిక జీవనంలో మనిషి పిచ్చివాడిలా మారే పరిస్థితి వస్తుంది. జీవితాన్ని ప్రామాణికం చేయడానికి జరుగుతున్న ప్రయత్నాల గురించి, మనుషులను మరలుగా మార్చడానికి జరుగుతున్న పద్ధతుల గురించి తనకు తోచినవిధంగా చార్లీ చాప్లిన్ చెప్పాడు.

## నటవర్గం

* చార్లీ చాప్లిన్
* పైలెట్ట గొడ్దార్డ్
* హెన్రీ బెర్గ్మాన్
* టినీ శాండ్ఫోర్డ్
* చెస్టర్ కాంక్లిన్
* అల్ ఎర్నెస్ట్ గార్సియా
* స్టాన్లీ బ్లిస్టోన్
* రిచర్డ్ అలెగ్జాండర్
* సెసిల్ రేనాల్డ్స్
* మీరా మెకిన్నీ
* ముర్డోక్ మాక్క్వారీ
* విల్ఫ్రెడ్ లుకాస్
* ఎడ్వర్డ్ లేసైన్ట్
* ఫ్రెడ్ మాలటేస్టా
* సమ్మీ స్టెయిన్
* హాంక్ మాన్
* లూయిస్ నతియాక్స్
* గ్లోరియా డేహవెన్
* జునా సుట్టన్
* టెడ్ ఒలివర్
* బాబీ బార్బర్
* హ్యారీ విల్సన్

## సాంకేతికవర్గం

* రచన, నిర్మాత, సంగీతం, దర్శకత్వం: చార్లీ చాప్లిన్
* ఛాయాగ్రహణం: ఇరా హెచ్. మోర్గాన్, రోలాండ్ టోటెరోహ్
* కూర్పు: విల్లార్డ్ నికో
* పంపిణీదారు: యునైటెడ్ ఆర్టిస్ట్స్

## చిత్ర విశేషాలు

# ఈ చిత్రంకోసం చార్లీ సంవత్సరంపాటు స్క్రిప్టును తయారుచేసుకొని, 11 నెలలపాటు చిత్రీకరించాడు.
# సినిమాలో సంభాషణలు పెట్టాలనుకున్న చార్లీ అందుకోసం స్క్రీన్ ప్లే, మాటలను కూడా రాసుకున్నాడు. కానీ, చివరకు మూకీచిత్రంగానే రూపొందించాడు.
# 1934, అక్టోబర్ 11న చిత్రీకరణ ప్రారంభమై, 1935, ఆగష్టు 30న ముగిసింది.
# 1935-36లో బ్రిటీష్ బాక్సాఫీస్ వద్ద అత్యంత ప్రజాదరణ పొందిన చిత్రంగా నిలిచింది.
# 2003లో జరిగిన కేన్స్ ఫిలిం ఫెస్టివల్ లో ప్రదర్శించబడింది.
# అమెరికన్ ఫిల్మ్ ఇన్సిట్యూట్ వారిచే 1998లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు...100 చిత్రాలు విభాగంలో 81వ చిత్రంగా, 2000లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు... 100 హాస్య భరితమైన సినిమాలు సినిమాలు విభాగంలో 33వ చిత్రంగా, 2007లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు...100 సినిమాలు (10వ వార్షికోత్సవ సంచిక) విభాగంలో 78వ చిత్రంగా గుర్తించబడింది.

## మూలాలు

## ఇతర లంకెలు

* 
* 
* Filmsite ''మోడరన్ టైమ్స్'' పేజీ
* Movie stills and bibliography 
* Tour of Modern Times filming locations

## ఆధార గ్రంథాలు
*

వర్గం:ఆంగ్ల భాషా సినిమాలు
వర్గం:హాలీవుడ్ సినిమాలు
వర్గం:హాస్య భరితమైన సినిమాలు
రఘునాథపల్లి మండలం (జనగామ జిల్లా)

**రఘునాథపల్లి మండలం,** తెలంగాణ రాష్ట్రం, జనగామ జిల్లా లోని మండలం.. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం జనగాం రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో 19  రెవెన్యూ గ్రామాలు ఉన్నాయి. మండల కేంద్రం రఘునాథపల్లి

## గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన ప్రకారం మొత్తం మండల జనాభా 53,374 - పురుషులు 26,563 - స్త్రీలు 26,811. 2016 లో జరిగిన పునర్వ్యవస్థీకరణ తరువాత మండల గణాంకాలు, ఆకృతి ఏమీ మారలేదు. పునర్వ్యవస్థీకరణ తరువాత ఈ మండల వైశాల్యం 251 చ.కి.మీ. కాగా, జనాభా 53,374. జనాభాలో పురుషులు 26,563 కాగా, స్త్రీల సంఖ్య 26,811. మండలంలో 13,702 గృహాలున్నాయి.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 251 చ.కి.మీ. కాగా, జనాభా 53,374. జనాభాలో పురుషులు 26,563 కాగా, స్త్రీల సంఖ్య 26,811. మండలంలో 13,702 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
# మేకలగట్టు
# ఖిలాషాపూర్
# అశ్వరావ్ పల్లి
# వెల్ది
# మధరం
# ఇబ్రహింపుర్
# ఫతేషాపుర్
# నిడిగొండ
# శ్రీమన్నారాయణ పురం
# రఘునాథపల్లి
# కోమల్ల
# గోవర్ధనగిరి
# కుర్చపల్లి
# కాంచనపల్లి
# భాంజిపేట
# కన్నాయిపల్లి
# కల్వలపల్లి
# కోడూరు
# గబ్బెట

## మూలాలు

## బయటి లింకులు
అమలాపురం గడియార స్తంభం సెంటర్

కోనసీమ జిల్లా లో ప్రధాన పట్టణమైన అమలాపురంలోని ప్రధానమైన కూడళ్ళలో ఈ గడియార స్తంభం 1957 లో నిర్మించారు. కోనసీమ వాసులకే కాదు, జిల్లా వాసులకు సుపరిచయం, కొండ గుర్తుగా ఈ గడియార స్తంభం ఉండేది.

## చరిత్ర
ఈ గడియార స్తంభం దాదాపు 6 దశాబ్దాల చరిత్ర కలిగినది.గడియార స్తంభాన్ని 1957 నవంబర్ 20న అప్పటి జిల్లా కలెక్టర్ ఎ కృష్ణస్వామి, మున్సిపల్ చైర్మన్ కె వెంకటరత్నం, కమిషనర్ వైవి సుబ్బారావుల ఆధ్వర్యంలో నిర్మించారు.పునాది నుంచి చుతురస్రాకారంలో నిర్మితమైన ఈ గడియార స్తంభం పైకి వెళ్ళే కొద్దీ పరిమాణం తగ్గేలా సుమారు 40 అడుగుల ఎత్తులో డిజైన్‌ చేశారు. అప్పటి కాలంలో వివిధ ప్రాంతాల నుండి పనులపై అమలాపురం వచ్చిన వారికి గడియార స్తంభం ఒక చిరునామాగా నిలిచేది.నాలుగు దిక్కులా గడియారాలు కనిపిస్తూ, ప్రజలకు సమయం చూసుకోవడానికి ఎంతగానో ఉపయోగపడేది.అమలాపురం లో ఒక చారిత్రిక కట్టడంగా పేరు పొందింది.

## ఉద్యమాలు
ఈ గడియార స్తంభం సెంటర్  రాజకీయ, సామాజిక ఉద్యమాలకు ఇది ప్రధాన వేదికగా ఉండేది.ఇక్కడ నుండే ప్రజలు నిరసనలు తెలియజేసేవారు.

## శిధిలస్థితి నూతన గడియార స్తంభం ఏర్పాటు
ఈ చారిత్రిక కట్టడం శిధిల స్థితికి చేరుకోవడంతో గడియారాలు పనిచేయడం మానేసాయి. పాత గడియార స్తంభాన్ని పూర్తిగా తొలగించి దాని స్థానంలో నూతన హంగులతో కూడిన మరో స్మారక చిహ్నం నిర్మించారు.ఈ స్తంభాన్ని నిర్మించేందుకు ఓఎన్‌జిసి కోటి రూపాయలు సమకూర్చింది. 

## మూలాలు
 
వర్గం:కట్టడాలు
ది గుడ్ ఎర్త్ (1937 సినిమా)

**ది గుడ్ ఎర్త్** 1937, జనవరి 29న సిడ్నీ ఫ్రాంక్లిన్ దర్శకత్వంలో విడుదలైన అమెరికా చలనచిత్రం. నోబెల్ బహుమతి గ్రహీత, అమెరికన్ నవలా రచయిత్రి పెర్ల్ ఎస్.బక్ 1931లో రాసిన ది గుడ్ ఎర్త్ అనే నవల ఆధారంగా రూపొందించబడిన ఈ చిత్రంలో పాల్ ముని, లూయిస్ లైనర్ నటించారు. లాస్ ఏంజిల్స్ లోని ఎలిజెంట్ కార్తే సర్కిల్ థియేటర్ లో ప్రీమియర్ షో వేయబడింది.

ఎన్ని కష్టాలు వచ్చినా రైతు తన కుటుంబాన్ని ఎంతగా ప్రేమిస్తాడో, తనకున్న కొద్ది భూమిని కాపాడుకునేందుకు ఎంతగా ప్రయత్నిస్తాడో ఈ చిత్రంలో చూపించబడింది.

## కథ
వాంగ్ లుంగ్, ఓలాన్ లు భార్యాభర్తలు. చైనాలోని ఒక కుగ్రామంలో సాధారణ రైతు కుటుంబం వారిది. తమ జీవనాధారమైన వ్యవసాయం చేసుకుంటూ ఆనందంగా జీవిస్తున్న సమయంలో అనుకోకుండా కరువు వస్తుంది. బతుకుతెరువు కోసం పట్నానికి వలస వస్తారు. అక్కడ ఎన్నో కష్టాలు పడి, పిల్లలకోసం భిక్షాటన మొదలు పెడతారు. కొన్నిరోజుల తరువాత ఆ కుటుంబం మళ్ళీ గ్రామానికి తిరిగి వస్తుంది. అదేసమయంలో మిడతలదండు వీరి పొలంపై దాడి చేస్తుంది. వారు ఆ దాడిని ఎదుర్కొంటారు. కొన్నిరోజులకు ఓలాన్ జబ్బుతో మంచాన పడుతుంది. వాంగ్ లుంగ్ తన పొలాన్ని అమ్మి ఓలాన్ కు నయం చేయించాలనుకుంటాడు. పొలం ఉండడం చాలా ముఖ్యమని, తనకోసం పొలం అమ్మొద్దని చెప్పి ఓలాన్ మరణిస్తుంది.

## నటవర్గం

* పాల్ ముని
* టిల్లీ లాచ్
* లూయిస్ రైనర్
* చార్లీ గ్రప్విన్
* వాల్టర్ కొన్నోల్లీ
* జెస్సీ రాల్ఫ్
* సూ యోంగ్
* కీస్ లూకా
* రోలాండ్ లూయి
* సుజన్నా కిమ్
* చింగ్ వాహ్ లీ
* హెరోల్డ్ హుబెర్
* ఓలాఫ్ హేటెన్
* విలియం లా
* మేరీ వోంగ్
* చార్లెస్ మిడిల్టన్
* చెస్టర్ గాన్
* రిచర్డ్ లూ
* కమ్ టోంగ్
* విక్టర్ సేన్ యుంగ్
* ఫిలిప్ అహ్న్
* బెస్సీ లూ
* క్లారెన్స్ లంగ్
* శామ్మి టోంగ్
* రిచర్డ్ డేనియల్ కాజారెస్

## సాంకేతికవర్గం
* దర్శకత్వం: సిడ్నీ ఫ్రాంక్లిన్, 
* నిర్మాత: ఇర్వింగ్ థల్బర్గ్, ఆల్బర్ట్ లెవిన్ 
* స్క్రీన్ ప్లే: టాల్బోట్ జెన్నింగ్స్, టెస్ సిల్సింజర్, క్లాడైన్ వెస్ట్
* ఆధారం: పెర్ల్ ఎస్.బక్ 1931లో రాసిన ది గుడ్ ఎర్త్ అనే నవల
* సంగీతం: హెర్బర్ట్ స్తోథార్ట్, 
* ఛాయాగ్రహణం: కార్ల్ ఫ్రూయిండ్
* కూర్పు: బాసిల్ వ్రాంగెల్
* పంపిణీదారు: మెట్రో-గోల్డ్విన్-మేయర్

## చిత్రవిశేషాలు
# చిత్ర నిర్మాణంకోసం చైనా వెళ్ళిన చిత్రబృందం 20 లక్షల అడుగుల ఫిల్మ్ ను, 18 టన్నుల ఇతర వస్తుసంపదను అమెరికాకు తీసుకొచ్చింది.
# ఆ వస్తుసంపదతో కాలిఫోర్నియాలోని 500 ఎకరాల శాన్ ఫెర్నాండో లోయను చైనాలోని పల్లెప్రాంతంగా మార్చి, అక్కడ పొలాలను, నీటిపారుదల విధానాలను సృష్టించారు. అది ప్రపంచంలోనే అతి పెద్ద సెట్ గా తయారయింది.
# ఇందులోని సాంప్రదాయ బద్ధంగా కనిపించే చైనా రైతు మహిళగా నటించడం కోసం ఆస్ట్రియాకు చెందిన లూయిస్ రైనర్ ను తీసుకున్నారు.

### అవార్డులు
ఈ చిత్రం ఉత్తమనటి (లూయిస్ లైనర్),ఉత్తమ ఛాయాగ్రహణం (కార్ల్ ఫ్రూయిండ్) విభాగాల్లో ఆస్కార్ అవార్డులను అందుకోవడమేకాకుండా ఉత్తమచిత్రం, ఉత్తమ దర్శకుడు, ఉత్తమ ఎడిటర్ విభాగాల్లో నామినేట్ చేయబడింది.

## మూలాలు

## ఇతర లంకెలు

* 

## ఆధార గ్రంథాలు
*

వర్గం:ఆంగ్ల భాషా సినిమాలు
వర్గం:హాలీవుడ్ సినిమాలు
వర్గం:అమెరికన్ సినిమాలు
కె.వి.రెడ్డి పనిచేసిన చిత్రాల జాబితా

**[[కె.వి.రెడ్డి]]** భక్త పోతన (1943) మొదలుకొని శ్రీకృష్ణసత్య (1972) వరకు దాదాపు మూడు దశాబ్దాల కెరీర్లో 14 సినిమాలకు దర్శకత్వం వహించాడు. భక్త పోతన మినహా మిగతా అన్నిటికీ తానే స్క్రీన్ ప్లే రాసుకున్నాడు. ఇవి కాక వాహినీ ప్రొడక్షన్స్ బ్యానర్లో కె.వి. దర్శకుడు కాక మునుపు బి.ఎన్.రెడ్డి తీసిన 3 సినిమాలకి, అయ్యాకా తీసిన స్వర్గసీమకీ ప్రొడక్షన్ మేనేజర్ గా పనిచేశాడు.

## సినిమాల జాబితా

## మూలాలు

### నోట్స్
యరేటా

దక్షిణ అమెరికా కు చెందిన అపియేసియా లో పుష్పించే మొక్క . ఇది పెరూ , అండీస్ , బొలీవియా ,అర్జెంటీనా దేశాల్లో కనబడుతుంది. 
సముద్ర మట్టానికీ 3,200, 5,200 మీటర్ల  అడుగులు ఎత్తులో పెరుగుతుంది.

## వివరణ
వాతావరణ పరిస్థితులను తట్టుకోవడం కోసం దట్టంగా పెరుగుతుంది. ఇవి ఎక్కువ ఎత్తు పెరగకుండా భూమి మీద అడ్డంగా పెరుగుతాయి. ఒక సంవత్సర కాలంలో 1.5 సెంటీమీటర్ల మాత్రమే పెరుగుతుంది. 
సాధారణంగా ఇది  నలుపు రంగులో ముదురు బూడిద రంగులో ఉంటుంది.
3,000 సంవత్సరాలకు పైగా ఉన్నట్లు అంచనా వేయబడింది. 

## మూలాలు

వర్గం:మొక్కలు
చిల్పూర్ మండలం (జనగామ జిల్లా)

**చిల్పూర్ మండలం**, తెలంగాణ రాష్ట్రం, జనగామ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం వరంగల్ జిల్లాలో ఉండేది. ప్రస్తుతం ఈ మండలం స్టేషన్ ఘన్‌పూర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఇందులో 12 గ్రామాలున్నాయి. మండల కేంద్రం చిల్పూర్

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 156 చ.కి.మీ. కాగా, జనాభా 38,127. జనాభాలో పురుషులు 19,022 కాగా, స్త్రీల సంఖ్య 19,105. మండలంలో 9,686 గృహాలున్నాయి.
## 2016 లో ఏర్పడిన కొత్త మండలం
thumb|మండల వనరుల కార్యాలయం, చిల్పూరు మండలం
లోగడ చిల్పూర్ గ్రామం వరంగల్ జిల్లా, వరంగల్ రెవెన్యూ డివిజను, స్టేషన్‌ ఘన్‌పూర్‌ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా  చిల్పూర్  గ్రామాన్ని కొత్తగా ఏర్పాటైన జనగామ జిల్లా, స్టేషన్‌ ఘన్‌పూర్‌ రెవెన్యూ డివిజను పరిధి క్రింద స్టేషన్‌ ఘన్‌పూర్‌ మండలం నుండి చిల్పూర్ గ్రామంతో కలుపుకొని (1+11) పన్నెండు గ్రామాలతో నూతన మండల ప్రధాన కేంధ్రంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
## మండలం లోని గ్రామాలు

### రెవెన్యూ గ్రామాలు
# చిల్పూర్
# కృష్ణాజిగూడెం
#కొండాపూర్
# చిన్నపెండ్యాల
# నష్కల్
# పల్లగుట్ట
# ఫతేపూర్
# మల్కాపూర్
# రాజవరం
# లింగంపల్లి
# వెంకటాద్రిపేట
# శ్రీపతిపల్లి
## మూలాలు

## బయటి లింకులు

వర్గం:2016 లో ఏర్పాటైన తెలంగాణ మండలాలు
రెస్పెలెండెట్ క్వెట్జల్

**రెస్పెలెండెట్ క్వెట్జల్**ప్రపంచంలోనే అందమైనదిగా గుర్తింపు పొందిన పక్షి.గ్వాటెమాల దేశ జెండా, ఆయుధాలు, కరెన్సీ నోట్లపై క్వెట్జల్‌ పక్షి చిత్రం ఉంటుంది.గ్వాటెమాల జాతీయ పక్షి.ఈ పక్షిని మొట్టమొదటిసారిగా మెక్సికన్ ప్రకృతి శాస్త్రవేత్త పాబ్లో డి లా లేవ్వే 1832 లో గుర్తించారు.

## వివరణ
ప్రపంచంలోనే అందమైనదిగా గుర్తింపు పొందిన పక్షి.ఈ పక్షుల్లో చాలా రకాలున్నాయి. కానీ అందులో ఈ పక్షి మాత్రమే ప్రపంచంలో అందమైన పక్షిగా గుర్తింపు పొందింది.అమెరికాలోని అడవుల్లో కనిపించే ఈ పక్షి ఆకుపచ్చ, నీలం, ఎరుపు రంగుల్లో ఉంటుంది.వీటి ఆహారం పండ్లు,చిన్న చిన్న కీటకాలను ఇవి ఆహారంగా తీసుకుంటాయి. వీటిలో మగ పక్షులకు పొడవైన తోకలు ఉంటాయి. ఇవి మూడు అడుగుల వరకు పొడవు పెరుగుతాయి. మగపక్షికి హెల్మెట్‌ మాదిరిగా తలపై పెద్ద కుచ్చు ఉంటుంది. 

## ప్రత్యేకత
గ్వాటెమాల దేశ సంస్కృతితో పక్షికి ప్రత్యేక అనుబంధం ఉంది.అందమైన పక్షిగా పేరుగాంచినది కానీ తక్కువ ఎత్తు మాత్రమే ఎగురుతుంది. 
ఈ పక్షి యెక్క ఈకలు చాలా పవిత్రమైనవిగా ఆదేస ప్రజలు భావిస్తారు. పూజారులు వేడుకల్లో ఆ ఈకలను ధరిస్తారు.
ఈ అందమైన పక్షులు అంతరించిపోకుండా చూసుకోవడం కోసం పరిశోధకులు కృషి చేస్తున్నారు.
## మూలాలు

వర్గం:పక్షులు
జాఫర్‌గఢ్ మండలం (జనగామ జిల్లా)

**జాఫర్‌గఢ్‌ మండలం,** తెలంగాణ రాష్ట్రం, జనగామ జిల్లాలోని  మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం స్టేషన్ ఘన్‌పూర్ రెవెన్యూ డివిజనులో భాగం.  పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలం పరిధిలో 16 గ్రామాలు కలవు. ఈ మండలం స్టేషన్‌ ఘన్‌పూర్‌ రెవెన్యూ డివిజన్ పరిధిలోకి వస్తుంది.మండల కేంద్రం జాఫర్‌గఢ్‌.

## గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మొత్తం మండల జనాభా 45,899 - పురుషులు 22,777 - స్త్రీలు 23,122.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 162 చ.కి.మీ. కాగా, జనాభా 39,172. జనాభాలో పురుషులు 19,409 కాగా, స్త్రీల సంఖ్య 19,763. మండలంలో 10,080 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
# కూనూర్
# ఉప్పుగల్
# రఘునాథ్‌పల్లి
# తామడపల్లి (ఐ)
# తిమ్మంపేట్
# కోనాయిచెలం
# తిడుగు
# సాగరం
# జాఫర్‌గఢ్‌
# తీగారం
# సూరారం
# షాపల్లి
# తమ్మడపల్లి (జి)
# ఓబులాపూర్
# తిమ్మాపూర్
# అలియాబాద్
## మూలాలు

## బయటి లింకులు
అమ్మమ్మగారిల్లు

**అమ్మమ్మగారిల్లు** 2018లో సుందర్ సూర్య దర్శకత్వంలో వచ్చిన కుటుంబ కథా చిత్రం. ఇందులో నాగశౌర్య, షామిలి ముఖ్యపాత్రల్లో నటించారు.

## తారాగణం
* సంతోష్ గా నాగశౌర్య
* సీతగా షామిలి
* సంతోష్ అమ్మమ్మగా సుమిత్ర
* సంతోష్ తండ్రిగా సుమన్
* చలపతి రావు
* సంతోష్ తల్లిగా సుధ
* బాబూరావుగా రావు రమేష్
* శివాజీ రాజా
* హేమ
* రవిప్రకాష్
* ఏడిద శ్రీరామ్
* షకలక శంకర్
* బాబూరావు భార్యగా మధుమణి
* పోసాని కృష్ణమురళి
* గౌతంరాజు
* రిజిష్ట్రార్ గా గుండు సుదర్శన్
* రూప లక్ష్మి

## పాటల జాబితా
* చాలా చాలా.., రచన: భాస్కరభట్ల రవికుమార్, గానం.కళ్యాణరమణ, గీతా మాధురి
*అమ్మమ్మ గారిల్లు.., రచన: సిరివెన్నెల సీతారామశాస్త్రి గానం. ఎస్ పి బాలసుబ్రహ్మణ్యం

## మూలాలు

వర్గం:సుధ నటించిన సినిమాలు
నెపోలియన్ (సినిమా)

**నెపోలియన్** 2017, నవంబరు 24న విడుదలైన తెలుగు క్రైం థ్రిల్లర్ చలనచిత్రం. ఆచార్య క్రియేషన్స్ పతాకంపై భోగేంద్ర గుప్తా నిర్మాణ సారథ్యంలో ఆనంద్ రవి దర్శకత్వం వహించిన ఈ చిత్రంలో ఆనంద్ రవి, రవివర్మ, కోమలి ముఖ్య పాత్రలు పోషించగా, సిద్ధార్థ్ సదాశివుని సంగీతం అందించాడు.

## కథ
నెపోలియ‌న్ (ఆనంద్ ర‌వి) త‌న నీడ పోయిందంటూ పోలీస్‌స్టేష‌న్‌లో ఫిర్యాదు చేయడంతో అది సంచ‌ల‌న విష‌యంగా మారుతుంది. అంతేకాకుండా త‌న‌కి దేవుడు క‌ల‌లోకి వ‌చ్చి చెప్పాడంటూ ఓ హ‌త్య కేసు గురించి చెబుతాడు. ఇంత‌లో నెపోలియ‌న్ త‌న భ‌ర్త అంటూ స్ర‌వంతి (కోమ‌లి) పోలీస్ స్టేష‌న్‌కి వ‌చ్చి, అత‌ని అస‌లు పేరు అశోక్‌కుమార్ అని చెబుతుంది. నెపోలియ‌న్ మాత్రం తాను స్ర‌వంతి భ‌ర్త కాద‌ని చెబుతాడు. ఇంత‌కీ నెపోలియ‌న్‌కి హ‌త్య కేసు విష‌యం ఎలా తెలిసింది, ఆ హ‌త్య‌తో అత‌నికున్న సంబంధమేమిటి, స‌్ర‌వంతి చెప్పిన‌ట్టుగా అత‌ను ఆమె భ‌ర్తేనా కాదా అన్నది మిగతా కథ.

## తారాగణం

* నెపోలియన్ గా ఆనంద్ రవి
* స్రవంతిగా కోమలి ప్రసాద్
* రవిగా రవివర్మ
* కేదార్ శంకర్
* మధుమణి
* గురురాజ్
* భాను
* రజియా
* అల్లు రమేష్

## సాంకేతికవర్గం

* రచన, దర్శకత్వం: ఆనంద్ రవి
* నిర్మాత: భోగేంద్ర గుప్తా
* సంగీతం: సిద్ధార్థ్ సదాశివుని
* ఛాయాగ్రహణం: మార్గల్ డేవిడ్
* కూర్పు: కార్తీక్ శ్రీనివాస్
* నిర్మాణ సంస్థ: ఆచార్య క్రియేషన్స్

## పాటలు
ఈ చిత్రానికి  సిద్ధార్థ్ సదాశివుని సంగీతం అందించాడు.

* వింతలు వింతలు
* ప్రాణమా
* లెజెండ్ ఆఫ్ నెపోలియన్

## మూలాలు

## ఇతర లంకెలు
*

వర్గం:2017 తెలుగు సినిమాలు
వర్గం:తెలుగు భయానక సినిమాలు
చిత్తరంజన్ లోకోమోటివ్ వర్క్స్

చిత్తరంజన్ లోకోమోటివ్ వర్క్స్ భారతదేశ ప్రభుత్వ ఆధ్వర్యంలో నిర్వహింపబడుతున్న లోకోమోటివ్ వర్క్స్ కర్మాగారం.ఇది పశ్చిమ బెంగాల్ రాష్ట్రంలొ గల కలదు.ఇది ప్రపంచంలోనే అతిపెద్ద లోకోమోటివ్ కర్మాగారాల్లో ఒకటి.

## చరిత్ర
భారతదేశంలో రైల్వేలు 18 ప్రారంభమైనప్పటికి నాడు భారతీయ రైళ్ళకు అవసరమైన రైలు ఇంజన్లను ఇంగ్లాండు నుండి దిగుమతి చేసుకునేవారు.1930 దశాభ్దాపు చివరిలో భారతదేశానికి ఒక రైల్ లోకో కర్మాగారం నిర్మించాలని నాటి భారత నాయకులు నిర్ణయించి అందుకోసం శ్రీనివాసన్ కమిటిని ఎర్పాటుచేసారు. ఈ కమిటి భారదేశ తూర్పు భాగంలో గల బెంగాల్ రాష్టంలో లోకోమోటివ్ కర్మాగారాన్ని ఎర్పాటు చేయాలని సూచించింది.దీనికి రైల్వే బోర్డ్ 1947 ఆమోద తెలిపింది.1950 జనవరి 26 న ఈ కర్మాగారం ప్రారంభింపబడింది.ఈ కర్మాగారానికి ప్రముఖ స్వాతంత్రసమరయోధుడైన చిత్తరంజన్ దాస్ పేరును నిర్ణయించి దీనికి 'చిత్తరంజన్ లోకోమోటివ్ వర్క్స్' కర్మాగారంగా నామకరణం చేసారు.
## నిర్మాణం
## ఇవి కూడా చూడండి
* List of locomotive builders

## మూలాలు

## బయటి లింకులు
* Chittaranjan Locomotive Works (CLW) Company website
* Facebook Facebook Profile
* Twitter Twitter Profile
* Instagram Instagram Profile
* LinkedIn LinkedIn Profile

వర్గం:1947 స్థాపితాలు
పాలకుర్తి మండలం (జనగామ జిల్లా)

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
**పాలకుర్తి మండలం**, తెలంగాణ రాష్ట్రం, జనగామ జిల్లా లోని  మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం స్టేషన్ ఘన్‌పూర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది జనగామ డివిజనులో ఉండేది.ఈ మండలంలో  21  రెవెన్యూ గ్రామాలు ఉన్నాయి. మండల కేంద్రం పాలకుర్తి 

## మండల జనాభా
alt=పాలకుర్తి మండలం పోలీస్ స్టేషన్.|thumb|పాలకుర్తి మండలం పోలీస్ స్టేషన్.
2011 భారత జనగణన గణాంకాల ప్రకారం మొత్తం మండల జనాభా  58,194, పురుషులు 29,315, స్త్రీలు 28,879.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 255 చ.కి.మీ. కాగా, జనాభా 58,194. జనాభాలో పురుషులు 29,315 కాగా, స్త్రీల సంఖ్య 28,879. మండలంలో 14,060 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
    
# కోతులాబాద్
# ఇరవెన్ను
# తిర్మలగిరి
# గూడూర్
# బమ్మెర
# అయ్యంగారిపల్లి
# తొర్రూర్
# శాతాపురం
# విస్నూర్
# లక్ష్మీనారాయణపురం
#పాలకుర్తి
# కొండాపురం
# దర్దెపల్లి
# తీగారం
# మైలారం
# చెన్నూర్
# మంచుప్పుల
# వల్మిడి
# ముత్తారం
# మల్లంపల్లి
# వావిలాల

## మండలం లోని ప్రముఖులు
ప్రధాన వ్యాసం: పాల్కురికి సోమనాథుడు

సోమనాథుడు సా.శ. 1190 లో పాలకుర్తి మండలం,పాలకుర్తి గ్రామంలో విష్ణురామిదేవుడు శ్రియాదేవి దంపతులకు  జన్మించాడు.సోమేశ్వరుని భక్తుడై ఆ స్వామిమీద సోమనాథ స్తవం రాశాడు. జానపద తెలుగు కవిత్వానికి,ద్విపద ఛందస్సుకు ప్రాచుర్యాన్ని చేకూర్చాడు. వీర శైవ మతావలంబకుడు. తెలుగు, కన్నడ భాషలలో రచనలు చేశాడు. తెలుగులో ఆనాటి సంప్రదాయానికి భిన్నంగా దేశభాషలో ద్విపద రచనలు చేశాడు.
## మామిండ్ల రమేశ్ రాజా
మామిండ్ల రమేశ్ రాజా, కవి,రచయిత, విప్లవ మూర్తి ఐలమ్మ, వికసించని మందారాలు, సామాజిక కిరణాలు పుస్తకాలు రాశారు.

## మూలాలు

## బయటి లింకులు
మధుమణి

**మధుమణి** ఒక తెలుగు నటి. సినిమాల్లో ఎక్కువగా సహాయ పాత్రలు పోషిస్తుంటుంది. టి. వి. ధారావాహికల్లో కూడా నటించింది. డబ్బింగ్ చెబుతుంది.

## వ్యక్తిగత జీవితం
మధుమణి విజయనగరం జిల్లా, పార్వతీపురంలో పుట్టింది. ఆమెకు పదకొండేళ్ళ వయసులో తండ్రి మరణించాడు. తల్లి ఉన్నత పాఠశాలలో ప్రధానోపాధ్యాయురాలిగా పనిచేసేది. ఈమెకు ఇంటర్మీడియట్ లో ఉండగానే గణేష్ తో వివాహం అయింది. ఈయన వ్యాపారం చేస్తాడు. వీరికి ఇరువురు సంతానం. కూతురు మనీష్ సాఫ్ట్ వేరు ఇంజనీరుగా పనిచేస్తుంది. కుమారుడు సుజిత్ చదువు పూర్తి చేసుకుని లఘుచిత్రాలపై పని చేస్తున్నాడు.

## కెరీర్
ఈమె 1992 దాకా సాధారణ గృహిణి. ఒకసారి పద్మాలయా స్టూడియోస్ కు వెళ్ళి ఒక సీరియల్ చిత్రీకరణ చూస్తుండగా సదరు సీరియల్ వాళ్ళు ఈమెను అందులో నటించమన్నారు. ఇంట్లో వాళ్ళకు కూడా అడిగి అనుమతి తీసుకుని ఆ ధారావాహికలో మహర్షి రాఘవకు జోడీగా నటించింది. దూరదర్శన్ లో ప్రసారమైన ఋతురాగాలు ధారావాహికలో ఈమె పోషించిన కావేరి అనే పాత్ర మంచి పేరు తెచ్చిపెట్టింది. తర్వాత సంసార సాగరం, చక్రవాకం, విధి, మనోయజ్ఞం, అందం, మొగలిరేకులు, చంద్రముఖి మొదలైన కార్యక్రమాల్లో నటించింది. 

ఈమె కొన్ని లఘుచిత్రాల్లో కూడా నటించింది. 2008లో ఈమె నటించిన లఘుచిత్రం ఇటలీలో జరిగిన చిత్రోత్సవంలో ప్రదర్శించారు. అందులో ఈమెకు ఉత్తమ నటి పురస్కారం లభించింది. ఈమె డబ్బింగ్ వృత్తిలో లేకపోయినా కొన్నిసార్లు అవసరం మేరకు డబ్బింగ్ చెప్పించి. సుధా చంద్రన్ తెలుగులో ఒక ధారావాహికలో నటించగా ఆమెకు మధుమణి డబ్బింగ్ చెప్పింది.

## సినిమాలు
* రాఖీ (2006)
* గోదావరి (2006)
* అష్టా చమ్మా (2008)
* జోగిని
* గోల్కొండ హైస్కూల్ (2011)
* మిర్చి (2013)
* అమ్మమ్మగారిల్లు (2018)
* రామ చక్కని సీత (2019)

## మూలాలు

వర్గం:తెలుగు సినిమా నటీమణులు
రవివర్మ (నటుడు)

**రవివర్మ** ఒక తెలుగు సినీ నటుడు. ఎక్కువగా సహాయ పాత్రల్లో నటిస్తుంటాడు. 2005 లో వచ్చిన వెన్నెల సినిమాతో నటుడిగా పరిచయం అయ్యాడు.

## వ్యక్తిగత వివరాలు
రవివర్మ తూర్పు గోదావరి జిల్లాలో పుట్టాడు. హైదరాబాదులో పెరిగాడు. 

## సినిమాలు

* వెన్నెల (2005)
* రాఖీ (2006)
* సైనికుడు
* బొమ్మరిల్లు
* నువ్వే
* క్లాస్ మేట్స్
* నా మనసుకేమైంది
* భద్రాద్రి
* నగరం
* రెడీ
* జల్సా
* ఇంకోసారి
* విరోధి
* శ్రీమంతుడు
* క్షణం
* బూచమ్మ బూచోడు (2014)
* అప్పట్లో ఒకడుండేవాడు
* దాగుడుమూత దండాకోర్ (2015)
*కాలింగ్‌ బెల్‌ (2015)
*శ్రీమంతుడు (2015)
*దోచేయ్ (2015)
*అసుర (2015)
*క్షణం (2016)
*హోప్  (2016)
* జయమ్ము నిశ్చయమ్మురా (2016)
* నెపోలియన్ (2017)
* టాక్సీవాలా (2018)
*కర్త కర్మ క్రియ (2018)
* 47 డేస్ (2020)
* వలయం (2020)
* ప్రెషర్ కుక్కర్ (2020)
* హిట్ (2020)
* మోసగాళ్ళు (2021)
* అలాంటి సిత్రాలు (2021)
*డిటెక్టివ్ సత్యభామ (2021)
*మా ఊరి పొలిమేర (2021)
* భీమ్లా నాయక్ (2022)
* నీతో (2022)
* వాలెంటైన్స్ నైట్  (2023)
* మాయాబజార్ ఫర్ సేల్ (2023)
* గాండీవదారి అర్జున (2023)
* హర్  (2023)
* ఏందిరా ఈ పంచాయితీ (2023)
* మా ఊరి పొలిమేర 2 (2023)
* కృష్ణారామా  (2023)
* నా సామిరంగ (2024)
* రామ్ (ర్యాపిడ్ యాక్షన్ మిషన్) (2024) 
* సత్యభామ (2024)
* బాబు నెం.1 బుల్ షిట్ గయ్ (2024)
* హనీమూన్ ఎక్స్‌ప్రెస్ (2024)
* సమిధ (2024)
* హత్య (2025)
* జాక్ (2025)
* పాంచ్ మినార్ (2025)
* లెవెన్ (2025)
* బ్లైండ్ స్పాట్ (2025)
* కానిస్టేబుల్ (2025)
* శంబాల (2025)

## వెబ్ సిరీస్
*సిన్ (2020)
*9 అవర్స్ (2022)
* అతిధి (2023)

## మూలాలు

వర్గం:తెలుగు సినిమా నటులు
వేదవ్యాస రంగభట్టర్

**వేదవ్యాస రంగభట్టర్‌** (1946, జనవరి 10 - 2019, ఫిబ్రవరి 20) రంగస్థల నటుడు, దర్శకుడు, సంగీత దర్శకుడు, పాటల రచయిత. తిరుపతిలోని శ్రీవేంకటేశ్వర ప్రాచ్య కళాశాల ప్రధానాచార్యులుగా పనిచేశాడు. శ్రీ మంజునాథ చిత్రంలోని ‘మహాప్రాణ దీపం’ పాటతోపాటు పాండురంగడు, శ్రీరామదాసు, షిరిడీసాయి, అనగనగా ఓ ధీరుడు, ఝుమ్మంది నాదం, జగద్గురు ఆదిశంకర, వెంగమాంబ, ఓం నమో వేంకటేశాయ వంటి 13 చిత్రాలకు పాటలను అందించాడు.

## జననం
వేదవ్యాస రంగభట్టర్‌ 1946, జనవరి 10న రంగరాజభట్టర్‌, రంగనాయకమ్మాళ్‌ దంపతులకు తెలంగాణ రాష్ట్రం, మహబూబాబాదు  జిల్లా, కేసముద్రం మండలంలోని కోమటిపల్లి గ్రామంలో జన్మించాడు.

## ఉద్యోగం
1968లో తిరుమల తిరుపతి దేవస్థానంకు సంబంధించిన ఓరియంటల్‌ కాలేజీలో సంస్కృత, సాహిత్య ఆచార్యుడిగా చేరాడు. అటు తరువాత శ్రీవేంకటేశ్వర ప్రాచ్య కళాశాలలో ప్రధానాచార్యులుగా బాధ్యతలు నిర్వర్తించి 2004లో ఉద్యోగ విరమణ చేశాడు.

## రచనా ప్రస్థానం
‘స్వరజ్ఞాన వర్షిణి’ అనే కొత్త సాహిత్య సంగీత స్వర ప్రక్రియను రూపొందించి, వేంకటేశ్వరస్వామిపై 12, 16 స్వర స్థానాలతో 320 కీర్తనల వరకు రాశాడు. ఈ కీర్తనలు సంగీత విద్వాంసుడు మంగళంపల్లి బాలమురళీకృష్ణ, సంగీత దర్శకుడు ఎం.ఎం. కీరవాణిలచే ఆమోదించబడ్డాయి.

## రంగస్థల ప్రస్థానం
1996లో తిరుపతిలోని మహతి కళామందిరంలో ‘ఎస్వీ నటశిక్షణాలయం’ స్థాపించి ఔత్సాహిక కళాకారులకు పద్యపఠనం, పౌరాణిక నాటకాల్లో ఉచితంగా శిక్షణను అందించాడు. అనేక నాటకాలను రచించి, వాటికి దర్శకత్వం వహించాడు.

## సినిమారంగ ప్రస్థానం
దర్శకులు కె. రాఘవేంద్రరావు, దర్శక నిర్మాత నారా జయశ్రీ,సోదరుడు జె. కె. భారవి ప్రోత్సాహంతో తెలుగు సినిమాలకు పాటలు రాశాడు. 1986లో విడుదలైన రంగవల్లి సినిమాకు తొలిసారిగా పాటలు పాటలు రాసిన వేదవ్యాస వివిధ సినిమాల్లో దాదాపు 80కి పైగా పాటలు రాశాడు. అయితే శ్రీ మంజునాథ చిత్రంలోని 'మహాప్రాణ దీపం' పాట మంచి పేరును తెచ్చింది. అంతేకాకుండా రోజా, సంఘవి వంటి నటీమణులకు నటనలో శిక్షణ కూడా ఇచ్చాడు.

### సినిమాలు
# పాండురంగడు
# శ్రీరామదాసు
# షిరిడీసాయి
# ఆ ఒక్కడు (2009): రాధ మనసా
# అనగనగా ఓ ధీరుడు
# ఝుమ్మంది నాదం
# జగద్గురు ఆదిశంకర
# వెంగమాంబ
# ఓం నమో వేంకటేశాయ
# శరభ (2018): హరిహి హోం

## అవార్డులు - పురస్కారాలు
# నంది అవార్డు (2003)
# వరల్డ్ అమేజింగ్స్ రికార్డ్స్ ఆఫ్ ఇండియా
# తెలుగు బుక్ ఆఫ్ రికార్డ్స్ 
# వండర్ బుక్ ఆఫ్ ఇంటర్నేషనల్ సంస్థ

## ఇతర వివరాలు
వివిధ సాహితీ, సాంస్కృతిక సంస్థల నుంచి కళాతపస్వి, దర్శకరత్న, కళారత్న, సాహితీ సార్వభౌమ వంటి బిరుదులను అందుకున్నాడు.

## మరణం
ఊపిరితిత్తులకు సంబంధించిన వ్యాధికి తిరుపతిలోని స్విమ్స్‌ ఆస్పత్రిలో చికిత్స పొందుతూ 2019, ఫిబ్రవరి 20 బుధవారం రాత్రి 9 గంటలకు మరణించాడు.

## మూలాలు

వర్గం:1946 జననాలు
వర్గం:2019 మరణాలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:తెలుగు సినిమా పాటల రచయితలు
వర్గం:నాటక రచయితలు
వర్గం:తెలుగు రచయితలు
వర్గం:తెలుగు సినిమా సంగీత దర్శకులు
వర్గం:మహబూబాబాదు జిల్లా రంగస్థల నటులు
వర్గం:మహబూబాబాదు జిల్లా సినిమా సంగీత దర్శకులు
వర్గం:మహబూబాబాదు జిల్లా సినిమా పాటల రచయితలు
మోనార్క్ సీతాకోకచిలుక

**మోనార్క్ సీతాకోకచిలుక**
ఉత్తర అమెరికా సీతాకోకచిలుక దీని రెక్కలు తేలికగా  నలుపు, నారింజ, తెలుపు రంగులో కలిగి ఉంటాయి.ఇది చాలా చిన్నదిగా ఉంటుంది.ఈ సీతాకోక చిలుకలు రెక్కలు విప్పితే పది సెంటీమీటర్ల వెడల్పు ఉంటుంది.

## జీవిత కాలం ఆహరం
మెనార్క సీతాకోకచిలుక జీవిత కాలం ఐదు నెలలు జీవిస్తాయి.
భారతదేశం , ఆస్ట్రేలియా , కెనడా , మెక్సికో , అమెరికాల్లో కూడా ఇవి అరుదుగా కనిపిస్తాయి.ఇవి ఎక్కువగా  అమెరికాలో ఉన్న మిల్క్‌వీడ్ చెట్ల ఆకులను ఆహారంగా తీసుకుంటాయి.

## సంతానోత్పత్తి
సంతానోత్పత్తి అమెరికాలో జరిపి శీతాకాలంలో రక్షణ కోసం దాదాపు 3వేల కిలోమీటర్లు ప్రయాణించి మెక్సికో, కాలిఫోర్నియా ప్రాంతాలకు వలస వెళ్లతాయి.

## గుడ్లు
వేసవి నెలలలో పాలుపట్టిన మొక్కల  ఆకు  అడుగున గుడ్లు ఒక్కొక్కటిగా పెడతాయి.  గుడ్లు  లేత ఆకుపచ్చ రంగులో ఉంటాయి.
గుడ్లు  బరువు 0.5 కలిగి ఉంటాయి.
గుడ్లు పెట్టేందుకు తిరిగి ఆడ మోనార్క్ సీతాకోక చిలుకలు ఉత్తర అమెరికా, కెనడాలకు తిరిగి వెళతాయి. ఇలా ఏటా దాదాపు వంద కోట్ల మోనార్క్ సీతాకోక చిలుకలు ప్రయాణిస్తాయని అంచనా.

## ప్రత్యేకత
 
పక్షల మాదిరిగానే ప్రతి ఏటా శీతాకాలంలో కెనడ నుండి మెక్సికోకు వలస వెళ్ళాతాయి.
వేసవికాలం మళ్లీ తిరుగు పయనం అవుతాయి. మెక్సికోలోని పర్వత ప్రాంతాల్లో ఉన్న పైన్ వృక్షాలు, ఒయామిల్ ఫిర్ చెట్లును అంటిపెట్టుకోని ఉంటాయి. ప్రతి ఏటా లక్షల సీతాకోకచిలుకలు ఆశ్రయం పొందుతున్నయి.
సుమారు 19,200 నుంచి 44,800 వేల కి.మీ ప్రయణిస్తాయి.

## ఇతర విషయాలు
1937  లో కెనడాకు చెందిన జువాలజిస్ట్ ఉర్క్ హర్ట్ సీతాకోకచిలుక ఎక్కడికి వెళ్ళుతున్నయి అని పరిశోధనలు నిర్వహించారు.
కొన్ని వేలమంది వాలంటీర్లు సహాయంతో 38 సంవత్సరాల తరువాత అవి ఎక్కడికి వెళ్ళుతున్నయి అని కనుక్కున్నారు.
మెక్సికో దేశంలో సీతాకోకచిలుక వలస వెళుతున్న ప్రాంతాన్ని మోనార్క్ బట్టర్ ఫ్లై బయోస్ఫియర్ రిజర్వు గా గుర్తించారు. ఇలాంటి ప్రాంతాలు మెక్సికోలో పది ప్రాంతాలు ఉన్నాయి.

## వలసలు ఆటంకాలు
భూతాపం పెరగడం, గాలుల తీవ్రత ఎక్కువగా ఉండటం వాటి వలసకు ఆటంకం ఏర్పడిందని శాస్తవ్రేత్తలు భావిస్తున్నారు.
నవంబర్ ఒకటవ తేదీకల్లా మెక్సికో, కాలిఫోర్నియా ప్రాంతాలకు ఇవి వలస వెళ్లాల్సి ఉంది. అయితే కెనడా, అమెరికాల్లోని తమ నివాస ప్రాంతాల నుంచి అవి లక్షల సంఖ్యలో బయలుదేరినప్పటికీ మధ్యదారిలోనే అవి ఆగిపోయాయి.
సముద్ర తీరాల్లోని చెట్లపై ఉండిపోయాయి. వాటిలో కొన్ని ఎగరే ప్రయత్నం చేస్తూ గాలుల తీవ్రతతో నీటిలో పడి మరణిస్తున్నాయి. వేల సంఖ్యలో సీతాకోక చిలుకలు దారితప్పిపోవడం జరిగింది.
## మూలాలు

వర్గం:కీటకాలు
కొడకండ్ల మండలం (జనగామ జిల్లా)

**కొడకండ్ల మండలం,** తెలంగాణ రాష్ట్రం, జనగామ జిల్లా లోని  మండలం. ఈ మండలం పరిధిలో 9 గ్రామాలు కలవు. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది.    ప్రస్తుతం ఈ మండలం కొత్తగా ఏర్పాటైన స్టేషన్ ఘన్‌పూర్ రెవెన్యూ డివిజనులో భాగం.  పునర్వ్యవస్థీకరణకు ముందు ఇది జనగామ డివిజనులో ఉండేది.మండల కేంద్రం కొడకండ్ల.

## మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం

2011 భారత జనగణన ప్రకారం మొత్తం మండల జనాభా 51,816, పురుషులు 25,832, స్త్రీలు 25,984.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 112 చ.కి.మీ. కాగా, జనాభా 32,112. జనాభాలో పురుషులు 15,929 కాగా, స్త్రీల సంఖ్య 16,183. మండలంలో 7,665 గృహాలున్నాయి.

## మండలం లోని గ్రామాలు

### రెవెన్యూ గ్రామాలు
# లక్ష్మక్కపల్లి
# మొండ్రాయి
# రామవరం
# పాకాల
# ఏడునూతల
# నరసింగాపూర్
# కొడకండ్ల
# రంగాపూర్
# రేగుల

## మూలాలు

## బయటి లింకులు
కన్నాయిగూడెం మండలం

**కన్నాయిగూడెం మండలం,** తెలంగాణ రాష్ట్రం, ములుగు జిల్లాకు చెందిన మండలం.

ఇది సమీప పట్టణమైన వరంగల్ నుండి 139 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. అపుడు జయశంకర్ భూపాలపల్లి జిల్లాలో చేరిన ఈ మండలం, 2019 లో చేసిన మరో పునర్వ్యవస్థీకరణలో ములుగు జిల్లాలో భాగమైంది. ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  25  రెవెన్యూ గ్రామాలు ఉన్నాయి. అందులో 7 నిర్జన గ్రామాలు.ఈ మండల ప్రధాన పరిపాలనా కేంద్రం, కన్నాయిగూడెం.

## కొత్త మండలంగా ఏర్పాటు
లోగడ కన్నాయిగూడెం గ్రామం వరంగల్ జిల్లా, ఏటూరునాగారం మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కన్నాయిగూడెం గ్రామాన్ని ఏటూరు నాగారం మండలంలోని (1+24) గ్రామాలను విడగొట్టి కొత్త మండల కేంధ్రంగా, కొత్తగా ఏర్పాటైన జయశంకర్ భూపాలపల్లి జిల్లా, ములుగు రెవెన్యూ డివిజను పరిధి క్రింద నూతన మండల కేంధ్రంగా  ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

### జయశంకర్ జిల్లా నుండి ములుగు జిల్లాకు
2018 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు కన్నాయిగూడెం మండలాన్ని కూడా కొత్త జిల్లాలోకి చేర్చారు.

## గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 373 చ.కి.మీ. కాగా, జనాభా 11,216. జనాభాలో పురుషులు 5,483 కాగా, స్త్రీల సంఖ్య 5,733. మండలంలో 3,002 గృహాలున్నాయి.

## మండలం లోని గ్రామాలు

### రెవెన్యూ గ్రామాలు

# తుపాకులగూడెం
# గంగారం
# రాజన్నపేట్
# గంగుగూడెం
# కన్నాయిగూడెం
# భూపతిపురం
# చిట్యాల
# సర్వాయి
# ఐలాపూర్ 
# గుర్రేవుల
# దేవదూముల
# లక్ష్మిపుార్
# ముప్పనపల్లి
# బుట్టాయిగూడెం
# చింతగూడెం
# ఏటూరు
# సింగారం (పత్తిగొర్రేవుల)
# కంతన్‌పల్లి

గమనిక:నిర్జన గ్రామాలు ఏడు పరిగణనలోకి తీసుకోలేదు

## మూలాలు


## వెలుపలి లంకెలు

వర్గం:2016 లో ఏర్పాటైన తెలంగాణ మండలాలు
మహ్మద్ జమా

**మహ్మద్ జమా** తెలుగు రంగస్థల, టీవీ, సినీ నటుడు. ఇప్పటివరకు వందకు పైగా నాటకాలు, యాభైకి పైగా సీరియల్స్, యాభైకి పైగా సినిమాల్లో నటించాడు.

## జననం - ఉద్యోగం
జమా 1951, ఫిబ్రవరి 27న మహ్మద్‌ మూసా సాహె బ్‌, అమీరున్సీసాబేగం దంపతులకుఖమ్మం జిల్లాలో జన్మించాడు. చిన్నతనమంతా ఖమ్మం, రాజమండ్రి ప్రాంతాల్లో గడిచింది.

జిల్లా కేంద్ర సహకార బ్యాంక్‌ (ఖమ్మం)లో సూపర్‌వైజర్‌గా 35 ఏళ్లు పనిచేసి, 2005లో పదవి విరమణ చేశాడు.

## రంగస్థల ప్రస్థానం
జమా తండ్రి రాజమండ్రిలో టైలర్ గా పనిచేసే సమయంలో నాటకాలు ప్రదర్శించడమేకాకుండా హైదరాబాదుకు వచ్చిన తరువాత నిజాంకాలంలో వీధి నాటకాల్లో  నటించాడు. చిన్నతనంలోనే నాటక ప్రదర్శనలు చూసిన జమాకు నాటకాలపై ఆసక్తి కలిగి, తానుకూడా నటించాలని అనుకున్నాడు. వీలున్నప్పుడు చిన్నచిన్న నాటికల్లో నటిస్తూ ఉండేవాడు.

ఉద్యోగ విరమణ తరువాత హైదరాబాదుకు వచ్చి నటనలో అవకాశాల కోసం వివిధ సినిమా ఆఫీసులు, నాటక సంస్ధల దగ్గరకు వెళ్లాడు. మిత్రుల సహకారంతో నాటకాల్లో నటించడం ప్రారంభించాడు. 2010నుండి అనేక ప్రదర్శనలు చేశాడు.

## టీవిరంగ ప్రస్థానం
ముద్దబిడ్డ, మనసు మమత, మాయాబజార్‌, అత్తారింటికి దారేది, కుంకుమ పువ్వు వంటి దాదాపు 50కి పైగా సీరియల్స్‌లో నటించాడు. 2012లో దూరదర్శన్‌లో ప్రసారమైన జ్ఞాపకాలు అనే టెలిఫిలింలో జమా నటనకు నంది అవార్డు లభించింది.

## సినిమారంగ ప్రస్థానం
అంకురం, వీర తెలంగాణ, పోరు తెలంగాణ, కుబుసం, నేనింతే, ఓయ్! వంటి యాభైకి పైగా సినిమాల్లో నటించాడు.

## బహుమతులు - పురస్కారాలు
# నంది పురస్కారం, ఉత్తమ హాస్య నటుడు -  శతృవు (నాటకం) 2011
# నంది పురస్కారం - జ్ఞాపకాలు (టెలిఫిలిం, దూరదర్శన్‌, 2012)

## మూలాలు

వర్గం:తెలుగు రంగస్థల కళాకారులు
వర్గం:1951 జననాలు
వర్గం:ఖమ్మం జిల్లా రంగస్థల నటులు
వర్గం:తెలుగు సినిమా నటులు
వర్గం:జీవిస్తున్న ప్రజలు